**Forslag til:**

**Selvstyrets bekendtgørelse om alment farlige sygdomme og samfundskritiske sygdomme**

I medfør af § 2, stk. 5 og 6 samt § 45, stk. 1, i Inatsisartutlov nr. xx af xx. xxx 2022 om civile foranstaltninger mod smitsomme sygdomme, og efter indstilling fra Landslægeembedet og i samråd med Epidemikommissionen, fastsættes:

*Samfundskritiske sygdomme*

 **§ 1.**  Til samfundskritiske sygdomme henregnes følgende sygdomme med deres henholdsvis danske, latinske og internationale betegnelser:

1) Kopper, Variola og Smallpox.

2) Plettyfus, Typhus exanthematicus og Typhus fever.

3) Tilbagefaldsfeber, Febris recurrens og Relapsing fever.

4) Pest, Pestis og Plague.

5) Spedalskhed, Lepra og Leprosy.

 *Stk. 2.* Til samfundskritiske sygdomme henregnes endvidere følgende sygdomme med deres henholdsvis danske og internationale betegnelser:

1) Marburg-sygdom og Marburg virus disease.

2) Lassa-feber og Lassa fever.

3) Ebola og Ebola virus disease.

4) Svær Akut Respiratorisk Syndrom (SARS) og Severe Acute Respiratory Syndrome (SARS).

*Alment farlige sygdomme*

 **§ 2.** Til alment farlige sygdomme henregnes følgende sygdomme med deres henholdsvis danske, latinske og internationale betegnelser:

1) Kolera, Colera asiatica og Cholera.

2) Tyfus, Febris typhoidea og Typhoid fever.

3) Paratyfus, Febris typhoidea og Typhoid fever.

4) Salmonella infektioner, Salmonellosis og Salmonellosis.

5) Bacillær dysenteri, Dysenteria bacterialis og Shigellosis.

6) Polio, Poliomyelitis anterior acuta og Poliomyelitis.

7) Meningokok-meningitis, Meningitis cerebrospinalis og Meningococcal epidemica meningitis.

8) Meningokok-sepsis, Sepsis meningococcica og Meningococcal septicemia.

9) Tuberkulose, Tuberculosis og Tuberculosis.

10) Epidemisk gulsot, Hepatitis epidemica og Hepatitis A.

 *Stk. 2.* Til alment farlige sygdomme henregnes endvidere følgende sygdomme med deres henholdsvis danske og internationale betegnelser:

1) Verotoxin-producerende Escherichia Coli (VTEC) og Verotoxin-producing Escherichia Coli (VTEC).

2) Methicillin-resistente Staphylococcus Aureus (MRSA) og Methicillin resistant Staphylococcus Aureus.

3) Corona Virus 2019 (COVID-19) og Novel Coronavirus 2019 (COVID-19).

*Anmeldelsesordning*

 **§ 3.** Autoriserede sundhedspersoner og de private personer eller institutioner, der udfører laboratorieanalyser, skal anmelde konstateringer af de i §§ 1-2 nævnte sygdomme til Landslægeembedet snarest muligt efter konstateringen.

 *Stk. 2.* Anmeldelse af fund, jf. stk. 1, skal indeholde de nødvendige oplysninger for at Landslæge kan følge tilstrækkeligt på anmeldelsen.

*Ikrafttræden*

 **§ 4*.*** Bekendtgørelsen træder i kraft den 1. juli 2022.

*Grønlands Selvstyre, den xx. xxx 2022*

**Mimi Karlsen**

Naalakkersuisoq for Sundhed

/ Nike Berthelsen